Vannak dolgok, amikkel nehéz megbirkóznom. Én őszinte embernek tartom magam.
Úgy neveltek, hogy bizonyos értékek sosem képezhetik vita tárgyát,
és ezt kell alkalmaznom a klubnál, a játékosoknál és a szakmai stábnál.
Na mit gondoltok, srácok?
Mit gondoltok?
Gyenge volt.
-Gyenge volt? -Ja.
Mit is mondtunk tegnap? Hogy nyerhetjük meg a meccset?
Ritmussal.
Meg a nagy lószart!
Ez nulla volt! Egy kibaszott nagy nulla!
Először is a szellemiséget és az értékeket kell lefektetni.
A következő három a legfontosabb:
tisztelet.
Ha elveszted a labdát, spuri van!
Flo, amikor elveszted, így csinálsz...
És sétálsz.
Futás, a végén sprint!
Elkötelezettség.
Megtámadni, akinél a labda van.
Ha neki passzolnak, megtámadjátok.
Szenvedély.
Már megint elmegy a hangom, mert állandóan üvöltözöm veletek.
Pedig nem kellene, mert sokkal jobbak vagytok ennél.
Ha valamelyik nincs meg egy focistában,
annak nincs keresnivalója ennél a klubnál.
Ezután jön csak a mutatott játék,
ami kizárólag egy célt szolgál:
hogy nyerjünk.
Teljesen más csapatot akarok látni.
Öt percet kaptok.
Öt percet.
Testbeszéd, igyekezet, figyelem, minden.
Öt perc!
Szeretitek, amit csináltok. Ezt nevezik szenvedélynek.
Hinnünk kell. Energikusan kell játszanunk.
Mutassátok meg, hogy érdekel az egész!
Vágjunk bele!
MINDENT VAGY SEMMIT - ARSENAL
NARRÁTOR: DANIEL KALUUYA
EVERTON-ARSENAL 2:1 2021. DECEMBER 6.
Az Everton közönsége tombol.
Az Arsenal négy egymást követő bajnokijából hármat is elvesztett
Mikel Arteta irányítása alatt.
Everton-Arsenal 2:1.
Már kezdenéd azt hinni az Arsenalról,
hogy végre valahára magára talált a csapat,
erre előrukkolnak egy ilyen teljesítménnyel.
Nehéz szavakba önteni.
Mindenki kábé 70%-ot adott bele.
Jó csatárok kellenének.
Aubameyangnak oda kéne tennie magát,
hogy úgy játsszon, mint két évvel ezelőtt.
Talán az egész szezon leggyengébb teljesítményét produkálták.
Behozni Aubameyangot a 85. percben?
Totál érthetetlen. Nonszensz.
Mintha ezt üzente volna Aubameyangnak:
"Én vagyok a főnök. Nélküled is nyerünk." De nagyon rosszul sült el.
2021. DECEMBER 10.
A sorozatos kudarcok után
szinte mindenki borúlátó az Arsenal háza táján.
Mikel Arteta döntéseit górcső alá veszik.
Jó napot mindenkinek!
Múlt héten Aubameyang formájáról kérdeztem,
és hogy ez aggasztja-e önt.
Nagy szükség lenne a góljaira, nem?
Nincs önbizalma?
Ha egy játékos gólképtelen,
az kihat az önbizalmára, a hangulatára
és nyilván a hitére is,
de nem szabad sem beletörődnie, sem sajnálkoznia.
Gary Neville azt latolgatta, hogy a kapcsolata Aubameyanggal
megromlott, miután ön kihagyta a kezdőből.
Én erről nem tudok. Nagyon jó a kapcsolatom
a játékosaimmal, és...
Egyvalamit mindig észben kell tartanom:
mindig azt kell tennem, ami a klub és a csapat javát szolgálja.
-Köszönjük! -Köszönöm!
-Tisztában vagy a helyzetünkkel? -Igen.
Fel kell készülnöm arra, ami ránk vár.
-Mert előbb-utóbb kipukkan a lufi. -Igen.
Az Everton elleni vereség után
a csapatkapitány, Pierre-Emerick Aubameyang
kimenőt kapott, és Franciaországba utazott.
Kint van.
De ma már jelentkeznie kellett volna edzésre.
Ez az!
Ezt tisztáznunk kell, Mikel.
Ki védi ezt a területet? Ki fogja a középcsatárt?
A középcsatár Lacáé.
Oké, vége, szép volt, fiúk!
Nagyon örültem, amikor meghosszabbította a szerződését.
MIKEL ARTETA EDZŐ
Átbeszéltük, hogy melyek azok a célok, amelyeket közösen kell elérnünk.
Hajlandó voltam kompromisszumokat vállalni,
tudatni vele, hogy mire számíthat tőlem.
Én ugyanezt várom el tőle.
Továbbá ott van az, hogy mennyire követi az utasításokat,
amelyeket már az első napomon le akartam szögezni.
Ha valaki
nem tartja be, vagy megszegi az alapkövetelményeket,
onnantól kezdve nagyon nehéz visszatérni a régi kerékvágásba.
Auba visszatér Colney-ba.
De a klub döntése alapján külön kell edzenie.
Itt melegítünk be, majd irány a pálya másik fele.
A technikai résszel kezdjük.
Aztán szép sorban a többi,
kis kondíció, főleg a labdával.
Oké.
Mi volt tegnap Aubával?
Párizsba repült,
aztán hazajött...
De az a baj, hogy a mester...
Korábbra várta?
Ja, egy nappal korábbra. Aztán másnap visszajött,
és elkésett az edzésről.
És futás a fenti sárgáig.
Kimenőt kapott. Az anyjával lehetett valami.
Őt ment meglátogatni. De aztán nem ért vissza időben,
nem hallgatott rá, nem tette a dolgát.
A mester nem kispályás.
Ja, nagyon nem.
ARSENAL FUTBALLKLUB
Visszajössz?
Én itt vagyok, tesó. Mindennap edzek, csak nem veletek.
Meddig?
Valameddig.
Jobb lenne tudni.
Ja, meg megkérdezték, hogy tárgyalhatunk-e.
Oké, menj csak, átadom az üzeneted. Ismersz.
-Oké. Később ütközünk. -Szeva!
ARSENAL-SOUTHAMPTON EMIRATES STADION - 2021. DECEMBER 11.
Újabb meccsnap, és Mikel kénytelen tudatni mindenkivel,
hogy a csapatkapitányt felfüggesztették.
Aubameyang kihagyása komoly döntés,
amivel a csatár nem ért egyet.
A következő helyszínünk az Emirates,
ahol a fő téma egy hiányzó. John Southallé a szó.
Igen, és már nem először fordul elő, hogy Aubameyang
negatív értelemben áll a figyelem középpontjában.
A támadó fegyelmi okokból került ki a csapatból.
Arteta a maga elképzeléseit erőlteti nem törődve a klub szellemiségével,
és azt mondja: "Ennek a klubnak én szabom a fazonját."
Na ez aztán a merész húzás.
Nem jó jel, hogy nem lesz ott a kispadon.
Le kéne ülniük, hogy megbeszéljék, hogyan tovább.
Ha azt vesszük, hogy nem tartotta be a szabályokat, akkor érthető.
De ha ma is kikapunk, akkor egyre nehezebb lesz.
Vágjunk bele!
Hajrá, srácok!
Gyertek, skacok!
Csüccs, fiúk!
Srácok...
Vajon melyik a fontosabb?
Az út...
ÚT
...vagy a cél? Ki vele!
Laca, neked mi a fontosabb: az út vagy a cél?
A cél.
A cél?
Tudjátok, mi számít igazán?
Az a legszebb dolog, hogy együtt vagyunk.
Nem az út számít, nem is a cél.
És nagyon hálás vagyok, srácok, hogy mindnyájan itt vagytok,
mert van bennetek valami igazán különleges.
Ebből kell kiindulnunk.
Nem tudom, hogyan, de ti, csapatként,
képesek vagytok energiát sugározni.
Úgyhogy amikor kimentek, tomboljon a közönség!
Mert két vereség után muszáj lesz,
de az már a múlté.
Eltökéltség és szenvedély. Lássák, hogy igenis érdekel titeket!
Sugározzátok az energiát, támadjatok, legyetek a nyakukon!
Játsszatok bátran, hittel, és nyerjétek meg ezt a kurva meccset!
Gyerünk!
-Ez az! -Csapassuk!
Aubameyang távollétében
jó barátja, Alexandre Lacazette kapja meg a csapatkapitányi karszalagot.
CSAPATKAPITÁNY
Létfontosságú, hogy az Arsenal megszerezze a három pontot.
Tella felé. White-nak meg kell oldania.
Elveszíti a labdát.
Eléggé beszorul most az Arsenal.
Nem nagyon ízlik nekik a Southampton letámadása.
Tella a labdával,
lepasszolhatja, vagy akár el is lőheti.
Ezt megúszta az Arsenal.
Arteta ismét felpattan,
megpróbálja felrázni csapatát.
Eddig Ramsdale-nek volt a legtöbb labdaérintése az Arsenalból,
és megint bajba kerülhet.
Sikerült kijönni az ellenfél szorításából.
Saka.
Tomijaszu is végigkíséri a támadást.
Lacazette! Micsoda befejezés!
Szemet gyönyörködtető támadás az Arsenaltól.
Nem akármilyen kontrát láthattunk egészen Ramsdale-től indulva.
Szenzációs találat!
Az Arsenal első kapura lövéséből gólt szerzett,
majd hat perccel később...
megduplázták az előnyüket.
Odegaard eltökéltsége gólt ért,
és tőle ritkán látható módon, fejjel talált be.
A félidőben nyeregben az Arsenal.
Félidő: Arsenal-Southampton 2:0.
Jól van, srácok.
Egyes csapatoknak élvezet a játék. Szélsőhátvéd szélsőhátvéd ellen.
A jó játékhoz készen kell állni.
Ha jár a labda, számítok rá, hogy megkapom.
Úgy kell beállnom.
Ha megkapom, készen állok. Meg tudom játszani.
Megjátszottam, és meg is kapta. Bukayo, készenlét!
A készenlét azt jelenti, hogy beállsz, és így várod a labdát,
figyelsz, hogy ne fuss lesre, és azt mondod, ugrass ki!
Gyorsabbak vagyunk náluk. Szétszedjük őket. Oké?
-Hajrá! -Gyerünk!
Elkezdődött a második félidő az Emiratesben.
Az Arsenal két góllal vezet.
Partey.
Saka kapja, van helye lőni.
Majdnem bement.
Az Arsenal a második félidőben is dominál, aminek újabb gól az eredménye.
Az Arsenal már hárommal megy!
Végre Gabriel is betalált.
Mikel Arteta fellélegezhet, de nem dőlhet hátra.
Fontos meccs vár az Arsenalra a West Ham ellen.
A csapatkapitány, Aubameyang is a keretben lesz?
Inkább a meccsről szeretnék beszélni.
Talán nem beszélhet arról, hogy mi volt...
A meccsről beszélhetek, hisz az számít,
és a srácok megérdemlik, hogy a meccs legyen a téma.
Pedig ez komoly probléma.
A csapatkapitány nem játszott ma, megleckéztette őt.
Mondtam már, hogy sajnálatos.
Ez van, de ez mindenkire vonatkozik.
Maradhat csapatkapitány az incidenst követően?
Beszéljünk a meccsről! Köszönöm!
Mikor fog Aubameyangról beszélni?
Már megtettem. Nincs több mondandóm róla.
-Rendben. El is engedjük. Köszönöm! -Köszönöm!
Manchester United.
Srácok, figyelem!
Az első negyedórában szenvedtünk,
nem ment a játék, rá kellett kapcsolnunk.
De sikerült reagálnunk, odaadással, energiával és szenvedéllyel játszottunk.
Helyenként csúcsfutball volt az, amit bemutattatok.
Na ezekből kell több és több,
mert amikor így játszotok, kőkemény ellenfél vagytok.
Összetartás, alázat, és jöhet a következő meccs.
Szép volt.
Győzelmével az Arsenal a hatodik helyre ugrik,
és így már csak egy ponttal állnak a következő ellenfél, a West Ham mögött.
AZ ARSENAL EDZŐKÖZPONTJA
A három-nullás győzelem azt sugallja,
hogy bejöttek Mikel húzásai.
Szuper. Srácok, most már bemelegedtetek.
Innentől, ha valaki nem tökéletes labdát ad,
elölről kezdjük.
Minden legyen tökéletes!
Mehet? Hadd szóljon!
Hogy írnád le Mikelt?
Nagyon heves, és megköveteli a jó teljesítményt.
Meg kell ütni ezt a szintet. Ha nem megy, neked lőttek.
ROB HOLDING VÉDŐ
Taktikailag baromi jó.
KIERAN TIERNEY VÉDŐ
Még sosem láttam ilyen áthatóan a focit.
Itt te vagy az úr.
Értem.
Nagyon örülök Mikelnek. Sokat köszönhetek neki.
Kiskoromban néztem az Arsenal meccseit, és jó párszor kiállították.
Úgyhogy tudom, hogy néha...
BUKAYO SAKA KÖZÉPPÁLYÁS
Jobb labdákat osztogassatok, srácok, mert ha nem megy, elveszítitek!
Szeretek nyomás alatt játszani.
GRANIT XHAKA KÖZÉPPÁLYÁS
Ezért vagyok profi futballista.
Ezért kell mindenkinek észnél lenni. Néha könyörtelen tud lenni, ami fontos.
Gyerünk! Pörgessük fel!
Jó passzokat lássak! Ez az! Tedd oda magad!
Gyerünk! Járjon az a labda!
Hogy mi lesz Pierre-Emerick Aubameyang ügyéből, az továbbra is kérdéses.
Egy nappal a következő meccs előtt
Mikel összehívja a csapatot, hogy tisztázza ezt a kérdést.
Jól van.
Oké, valamit be kell jelentenem.
Figyelembe véve az Aubát érintő fegyelmi kihágásokat
és azt a tényt, hogy holnap sem fog játszani,
alaposan átgondoltuk a vezetőséggel, hogy mi legyen a következő lépés.
Úgy döntöttünk, hogy innentől kezdve nem ő a csapatkapitányunk.
Ezt jobb, ha tudjátok.
A másik döntésünk az, hogy egyelőre a keretben sem fog szerepelni.
A többiről a továbbiakban fogok dönteni.
Folytatjuk tovább úgy, ahogy eddig: csapatként,
nagyobb célkitűzésekkel, egyre magasabbra téve a lécet.
Sem a klub, sem pedig én nem fogadok el ehhez hasonló viselkedést.
És a szellemiségünk teljes mértékben szembemegy a történtekkel,
így ha bármin is változtatnunk kell,
hogy más klub legyünk, más csapat legyünk,
minden elhangzott szóért ki kell állnunk
minden egyes cselekedetünkkel, mindenkivel.
Ez lenne az üzenetem a számotokra.
Tudom, nem a legjobb az időzítés, de ezt muszáj volt tisztáznunk.
És mostantól a holnapi meccsre koncentrálunk, oké? Köszönöm!
Jó reggelt, srácok! Lehet készülődni a kondiban,
vagy dél után öt perccel az ötös pályán. Nyomás!
Üdv mindenkinek! Andyvel kezdjük a Premier League-ből.
Természetesen Pierre-Emerick Aubameyanggal kezdenék.
Hozzáfűzne valamit a klub által kiadott közleményhez?
Nem igazán van mondanivalóm.
Szerintem a klub közleménye elég egyértelmű.
A döntésünket az ominózus eset után hoztuk meg,
nevezetesen a játékost érintő legutóbbi eset után,
és most így állunk.
Ön még nyilván fiatal edző, ez az első munkája.
Ezzel szeretne tekintélyt szerezni magának?
Vagy egyáltalán nem erről van szó?
Nem azzal próbálok tekintélyt szerezni,
hogy diktátorként vagy könyörtelenül viselkedem.
És nem tart attól, hogy ez elterelheti a játékosok figyelmét?
Sajnálom, de mindenki nevében beszélek,
elsősorban a magam nevében, és amint másképp teszek, távozom innen,
és máshoz kezdek.
Ilyen egyszerű.
Ahhoz, hogy sikeres legyél valamiben, szenvedélyesnek kell lenned,
hisz egy ilyen hatalmas és ilyen múlttal rendelkező klubot képviselsz,
ahol ez az elvárható minimum.
Nem kérhetem tőlük, hogy lőjék ki a pipát,
valahányszor kapura lőnek.
De azt igenis kérni fogom, hogy azt tegyék, ami a klubot szolgálja,
ebben biztos lehet.
-Köszönöm, Mikel! -Köszönjük!
Köszönöm!
Szép volt.
Erős jellemre utal, ha meg tudsz hozni egy ilyen döntést.
És ki is állsz mellette.
Köszönjük! Szevasztok!
Szevasztok! Köszi!
Csak erősködtek, nem?
Erre számítottunk.
Nem hiszem, hogy sok újat mondtunk nekik.
Mark szavaiban volt igazság, amikor azt kérdezte, így szereznék-e tekintélyt.
Ezért is mondtam, hogy nem erről van szó.
Főként most nem.
Azzal van gond, amit megírnak.
Hiába tisztázunk mindent, valahogy mégsem sikerül.
Ezért vetetek fel mindent,
dátumokkal, pontos idővel, a beszélgetéseket,
mi hogyan történt, mi miért történt...
Mert ha egy nap kellene...
Tessék! Megnézheted.
Az említett eseteken kívül is rendszeresen késett.
Ennél a klubnál vannak hagyományok, ráadásul ilyen fizetésért.
Aubameyang ideiglenes kizárása a keretből
természetesen következményekkel jár,
viszont jogi oldala is van az esetnek.
Jöhetek?
Nagyon király. Nagyon tetszik.
Ép asztal, ép elme.
Edu Gaspar a csapat technikai igazgatója,
aki Richard Garlickkal, a csapat operatív igazgatójával együtt
a klub jogtanácsosával beszél telefonon.
Halló!
Leültünk, és elbeszélgettünk. Mikel, Tim,
Edu, jómagam és Vinai megvitattuk Aubameyang esetét.
Mikel számára is világos, hogy miért gond, ha nem edz a csapattal.
Mit tudni jelenleg a játékosról?
Szinte semmit.
-Értem. -Nehéz megfejteni,
mert én a játékosügynökökkel tárgyalok.
Említettem Vinainak, hogy meg van kötve a kezetek.
Nem mehet ez így tovább, hogy nem vesz részt az edzéseken
a szezon végéig. Teljesen egyetértek ebben.
Itt most kizárólag a késéséről van szó, a francia útról és hasonlókról,
vagy történt egyéb is?
Van bármiféle bizonyíték,
ami alátámasztja a keretből való ideiglenes kizárását?
Igen.
Mikel aktát vezet.
Szerepel benne Auba összes kihágása,
-ami ebben csúcsosodott ki. -Értem.
Hát, nem könnyű helyzet.
Ahogy mondod.
Ez csupán rövidtávú megoldás.
Most a hosszútávú megoldásról kellene döntenünk.
Igen, és akkor ezt kéne előkészítenünk.
-Rendben. Akkor megbeszéltük. -Rendben.
-Remek. Köszi! Szia! -Sziasztok!
Na jól van.
Könnyű egy ilyen döntésben Mikel mellé állni?
Nem.
Természetesen nem, hiszen Aubameyang rengeteg gólt szerzett a klub színeiben.
EDU GASPAR TECHNIKAI IGAZGATÓ
A szurkolók imádják őt.
A játékosok is imádnak együtt edzeni vele.
De nem számít, hogy csapatkapitány.
Tök mindegy, hogy egy akadémiáról frissen kikerült fiúról beszélünk-e,
aki nemrég került be a felnőtt csapatba.
Mindenkit egyenlően kell kezelni.
És ha nem azt teszed, ami szerintünk a klub érdekeit szolgálja,
akkor cselekednünk kell.
Nem könnyű dolog ilyen súlyú döntést meghozni.
De meg kell hozni.
Edu Gaspar 2019. júliusában lett az Arsenal technikai igazgatója.
Az egyik legfontosabb feladata új játékosokat találni,
hogy erősebbé tegye a felnőttcsapatot.
Hatalmas felelősség
megtalálni a megfelelő játékost.
Pénzügyek, jogi kérdések, egyeztetni a többiekkel,
Mikellel, a vezetőséggel.
Már kezd, hogy is mondjuk...
Táskás lenni a szemem, jó pár hajszálam ki is hullott.
Úgyhogy...
Ez lennék én.
Szeretek mindent beleadni.
Ben, Gabi, Kieran! Tiétek a rózsaszín.
Gabi, ha odapasszolnak, egyből odasprintelsz.
Azonnal ott kell lenned.
És ha odarúgták, de Granit máshol van...
Nyomás vissza, de azonnal!
Amellett, hogy új játékosokat keres a felnőtt csapatba,
Edu szoros szakmai kapcsolatot ápol a keret tagjaival,
legfőképpen brazil honfitársával, Gabriel Martinellivel,
aki mindössze 18 évesen csatlakozott az Arsenalhoz.
Guarulhosban nőttem fel...
GABRIEL MARTINELLI CSATÁR
egy szegényebb negyedben a szüleimmel.
Gyerekként nem volt pénzem.
A szüleim mindig azt mondták: "Ne költs sokat!"
Mindig ilyen tanácsokat adnak.
"Légy óvatos!"
De engem nem érdekel a pénz.
Én csak focizni szeretnék.
A szüleim majd intézik a pénzügyeket.
Na mizu?
-Megvagyok. -Jól vagy?
Aha. Megjött fater.
Igen?
Pedig nem is szólt.
Tényleg?
Szeret Brazíliában napozgatni meg kártyázni a haverjaival.
De nem baj, ha látja, hogy jól megvagy itt, nem?
Na és anyud?
Megvan. Brazíliában maradt.
Igen?
Ott is vett egy házat.
Még be kell rendeznie.
És neked kell valami? Jól érzed magad? Minden oké?
Persze.
Máris jobban vagyok.
-Remek. -Üdvözlöm a családod!
Oké, átadom.
Amikor Martinelli Angliába költözött,
a szülei segítettek a fiatal tehetségnek beilleszkedni.
Őszintén szólva elég nehéz volt,
mert odahaza nem tanultam angolul.
És nagyon fontos volt nekem a családom.
Mindig jó tanácsokkal látnak el.
Ha a legmagasabb szinten akarsz focizni,
de nem adsz bele mindent, akkor mondjuk itt vagy.
És ha csak 90%-ot nyújtasz, nem fejlődsz.
De ha 100%-ot adsz bele, magasabb szintekre juthatsz.
Gabi nagyon keményen edz.
Nagyon éles, nagyon gyors,
nagyon harcias.
Imádom őt, Edu.
De komolyan.
Csupán időre van szüksége.
És emberként is fantasztikus.
Remek srác. Mindennap úgy edz, mintha élete utolsó napja lenne.
Aranyat ér a srác, de tényleg.
Elképesztő a futball iránti szenvedély Brazíliában.
Ahogy megéljük az egészet odahaza, az valami igazán különleges,
mert Brazíliában rengeteget lehet tanulni.
Kimész a pályára.
Éhes vagy, de a másik srác is az.
De csak egy adagnyi étel van. Kié lesz?
Enyém vagy tiéd?
Naná, hogy az enyém.
EMIRATES STADION
ARSENAL-WEST HAM UNITED EMIRATES STADION - 2021. DECEMBER 15.
Elég sok a találgatás az Emiratesben.
Pierre-Emerick Aubameyang ezúttal sem játszik.
Mostanság minden pletyka arról szól az Arsenalnál,
hogy Aubameyang többé már nem csapatkapitány.
Aubameyang az egyik kedvenc játékosom.
Akár voltak kihágásai, akár nem, hát nem is tudom,
elég nyomasztó Arsenal-drukkerként megélni,
mert a csapatomnak legalább az első négyben a helye.
Már jó pár éve nem sikerült, és felmerül a kérdés, vajon miért.
Szerintem ez elsősorban az edző feladata.
Álljunk össze, srácok!
Először is:
fel kell készülnötök a kőkemény párharcokra.
Nagyon kemények lesznek.
Az elejétől oda kell tennünk magunkat.
Ha megvan, jöhet maga a foci.
És aztán jöhet a saját focink.
Ugyanazt a szenvedélyes csapatot akarom látni,
amelyik a nehéz szitukban, lásd legutóbbi meccs,
talpra tud állni,
szenvedéllyel, hittel és energiával, együtt, csapatként.
Ha nehéz helyzetben vagyunk, forduljon a kocka,
és győzzétek le őket a folytatásban!
Ezt kell csinálni, élvezni, mosolyogni, és úgy focizni, ahogy igazából tudtok.
Gyerünk!
Gyerünk, srácok, hajrá!
Hajrá!
Fontos este a mai Mikel Artetának.
Az Ágyúsok legutóbb a csapatkapitányuk nélkül nyertek,
de a negyedik helyen álló West Ham jóval nagyobb falat.
Vajon ma este is sikerülhet Aubameyang nélkül?
Úgy tűnik, hogy az Emiratesben
ezúttal sokkal jobb a hangulat
az előző hetekben lejátszott meccsekhez képest.
Az Arsenal támad,
és Tierney-nek sikerül betörnie a tizenhatoson belülre.
De a bíró csupán szabadrúgást ítél,
a játékosok pedig egymásnak esnek.
Coufalnál a labda, de leszereli őt Martinelli.
Gyors, nem igaz?
Martinelli nagyon éles.
Saka vezeti rá a balbekkre, miközben mindenki felpattan a helyéről.
Lacazette lő, Fabianski véd, Martinelli, kimarad!
Szenzációs mentés Dawsontól.
Micsoda szerelés volt!
És marad a 0-0.
Eseménydús első félidőt láthattunk.
Az Arsenal a második félidőben az északi lelátó felé támad.
Majd három perc elteltével...
Martinelli, lehagyja Lanzinit. És berúgja!
Csodálatos találat Gabriel Martinellitől.
A brazil titán megtöri a jeget.
Tökéletes befejezés: lapos és pontos, elmegy Fabianski keze mellett.
Smith Rowe egyedül oldja meg.
Gyönyörű gól!
Ezzel bebiztosítja a győzelmet. Kettő-nullára vezet az Arsenal.
Nagyon fontos győzelem.
Ezek a fiatal játékosok feltüzelnek az energiájukkal,
a lelkesedésükkel és a minőséggel.
Ezért járnak meccsre a szurkolók.
Ez az!
Laca! Kibaszott jó voltál ma.
Laca az ász!
Király voltál, haver.
Konkrétan más dimenzió voltunk.
-Ja. -Más dimenzió.
Srácok, azt kértem, hogy végig összpontosítsatok,
és legyetek előrelátóak.
Mama mia, hát rátok néztem, és mindenhova odaértetek,
kivétel nélkül mindenki.
Srácok... Lacazette, ahogy mozogtál, és egyből ott teremtél.
Imádlak titeket.
És ha eladtuk, hányszor szerezted vissza, Bukayo?
Hány jó szerelésed volt ma este?
-Mennyi? -Túl sok.
-Túl sok? -Túl sok!
Igen, B!
És tudjátok, mit?
A következő meccsen ugyanez kell!
Ugyanígy fogunk játszani.
Srácok, kurvára tetszett a mai játékotok.
Imádtam, amit láttam.
Ilyen energiával és bátorsággal játszani egy ilyen kemény csapat ellen.
Levegőhöz sem tudtak jutni.
Büszke vagyok rátok.
Ezt kell folytatnunk. Olyan arcokat láttam, srácok,
amiken nem kamu mosolyok voltak, hanem igaziak.
Meg voltak elégedve velünk.
És amikor ezt látni, az nagyon jó jel.
Szép volt!
TESZTÁLLOMÁS
Csinálj tesztet!
Érkezési sorrendben teszteljetek!
A West Ham legyőzésével
az Arsenal a szezon során először feljött a negyedik helyre.
De miközben a pályán megint minden rendben,
egy új COVID-variáns, az omikron üti fel fejét.
Kész káosz van a parkolóban, nem?
A csapatorvos, Gary O'Driscoll feladata, hogy a játékosok ne kapják el a vírust.
A játékosok csak akkor szállhatnak ki, ha negatív tesztet adtak.
Én? Már kábé...
Hogy vagy?
10:45 óta várok. Háromnegyed órája.
Mit tegyek? Nem az én hibám.
Nagyjából azzal számoltunk, hogy...
DR. GARY O'DRISCOLL CSAPATORVOS
Lesz egy kis kihagyás, hogy valamelyik meccs elmarad.
A 26-ai vagy a 28-ai.
De nagyon jó formában vagyunk,
nem akarunk most megtorpanni. Folytatni szeretnénk.
Köszi, Matt! Kösz, Ains! Szép munka, srácok!
A játékosok és az edző is elégedett.
Remek a hangulat, jól játszanak, pozitív a csapat megítélése is.
Ezek az év legcsodálatosabb napjai
Jacko!
Szép sorban.
Boldog karácsonyt!
Köszi, B! Nagy vagy.
Mindent visszaszívok. Te jó srác vagy.
Miután negatív COVID-tesztet adott,
Bukayo Saka gondoskodik a karácsonyi hangulatról.
Boldog karácsonyt!
Kéne egy Mikulás-sapka.
Tudok adni ruhát.
Kajak? Na lökd ide!
Tessék!
Minden oké?
Nemcsak szakállasan jön a Télapó, hanem sakásan.
Ez az enyém?
Nem, ez a stábé.
Stábtag vagy, vagy játékos?
Én a stáb játékosa vagyok.
Na és mi a munkád?
Nekem?
Mi a munkád?
-A cipők. -Cipőpucoló vagy!
Boldog karácsonyt!
Vidíts fel minket, haver!
Mindenki negatív. Hihetetlen.
Remek munka, David, köszönjük!
Reméljük, nem törlik a meccset.
Garynek hála Mikel 20 játékossal szállhat fel a buszra.
És bár nem hitték volna, megtartják a Leeds elleni meccset.
LEEDS UNITED-ARSENAL ELLAND ROAD STADION - 2021. DECEMBER 18.
A COVID-nak köszönhetően törölték a hétvégi bajnokikat.
Egyet kivéve, amelyet megrendeznek az Elland Roadon.
Úton idefelé láttuk, hogy törölték a Villa meccsét.
Úgy voltunk vele, hogy ezt is tuti törlik.
Megnyitod a BBC appját, és csak annyit látsz,
hogy sorra törlik a meccseket.
De eszünk ágában sem volt visszafordulni,
reméltük a legjobbakat, és most itt vagyunk.
Mázli, hogy itt lehetünk.
Csak a mi meccsünket nem törölték.
Nem tudom, mi lesz holnap.
Őszinte leszek. Nem tudom, mi vár ránk holnap vagy hétfőn.
Úgyhogy ma mindent ki kell tennünk a kibaszott pályára.
A kezdő sípszótól fogva ugyanazt a csapatot akarom látni,
amely diktálja a tempót, nem hagyja élni az ellenfelet,
mind egyénileg, mind csapatként.
Ragadjuk meg ezt a lehetőséget, srácok!
Nagyon ügyesek vagytok, és ha már eljöttünk idáig,
nyerjünk, és mehetünk haza!
Vágjunk bele!
Lacazette a tizenhatos előtt Odegaardot próbálja megjátszani,
elesik, de ott jön Martinelli!
Vezet az Arsenal az Elland Roadon!
Martinelli remekül eltekeri Meslier mellett,
esélyt sem adva neki.
Martinelli ugrik ki, gólhelyzet!
Martinelli! Kettő-nulla!
Gyönyörű emelés.
Micsoda befejezés Martinellitől! Látszik, hogy tele van önbizalommal.
Saka a tizenhatoson belül, kicselezi a védőt, és gólt lő!
Az Arsenal hatalmas fölényben játszik.
A második félidőben szépít ugyan a Leeds,
de ez csupán szépségtapasz.
Smith Rowe kapja, és bevágja!
Az Arsenal a legmagabiztosabb győzelmét aratta a szezonban.
Az Arsenal szurkolói térhetnek haza
örömittasan.
Martinelli egészen szenzációsan futballozott ma.
Elnézve a teljesítményét, felmerül a kérdés,
hogy vajon befér-e még Aubameyang a csapatba.
Ha Martinelli továbbra is így játszik, akkor nem.
Remek játékot láthattunk az elmúlt két meccsen,
mind a teljesítményt, mind a gólokat illetően.
Arteta kezdi bebizonyítani mindenki számára,
hogy ő kell az Arsenal kispadjára.
Srácok, figyi!
Szeretnék gratulálni azért,
amit ma a pályán nyújtottatok.
Óriási volt, öröm volt nézni titeket,
élmény volt látni, ahogy fociztatok.
Ne haragudjatok, ha néha berágok rátok a kispad mellett,
de ez a jövőben is így lesz, mert a legjobbat várom el,
és ez úgy jöhet össze,
ha hozzászokunk, hogy a lehető legjobbat nyújtjuk
minden meccs minden egyes percében.
Remélem, ebben egyetértünk, és nagy taps nektek. Három kemény meccs.
Jöhetnek a sörök!
Van sörötök?
Szép volt, srácok! Szép munka!
Az Arsenal karácsonyt követően is folytatja győzelmi sorozatát,
öt gólt szerezve a Norwich ellen karácsony másnapján.
Megerősítik negyedik helyüket,
és immár hat pont az előnyük a városi rivális Spurs előtt.
Mit vettél az asszonynak?
Egy kocsit.
Egy kocsit?
Na ahhoz tuti nagy szán kellett.
Hogy vagyunk?
Két nap szünet után
a csapat visszatér Colney-ba, hogy felkészüljön a nagy megmérettetésre.
A következő ellenfél a bajnok Manchester City hazai pályán.
Jól van.
Srácok, mint azt láthatjátok,
mivel én állok ma itt előttetek,
a mester nem jött be.
Tegnap pozitív tesztet adott.
Nem lesz ott a meccsen.
Gondolhatjátok, hogy nem repes az örömtől,
de ez van. Szar helyzet, tény.
De meg kell birkóznunk vele.
Van három napunk, hogy felkészüljünk a City elleni meccsre,
és ezt a kis időt a lehető leghasznosabban kell kihasználni,
hogy felkészüljetek.
Játsszál! Játsszál!
Ma te fogsz felelni a védekezésért.
Oké? Laca, te mutatod meg, mi lesz a taktika,
a többiek meg csinálják utánad.
-Oké? -Aha.
Támadd meg! Nyomás!
Mi a gond, Gabi?
Egyszerű passz.
Nyugi van! Túlbonyolítod.
Az egyszerű dolgokra koncentrálj!
Ha megvan a kontroll, minden jó lesz.
Csak a kontroll számít.
Egyszerű dolgok! Hadd szóljon!
Szép! Ez az!
Jól vagy, Mikel?
Könyörgöm, ki ne nyírd magad a sok megbeszéléssel!
Nehéz meccs lesz, de a Liverpool ellen már nagyon kellenél.
Tuti? Oké, majd beszélünk.
Szevasz!
A középpályásokat nektek kell felvennetek.
Találjátok meg az embereteket!
Hallhattuk, hogy Mikel Arteta pozitív tesztet adott,
és így lemarad a Manchester City elleni meccsről,
ami nem kellemes hír.
A felkészülés, a szervezés, a stratégia,
látni, ahogy a játékosok reagálnak az utasításokra,
ki milyen munkát végez az edzésen.
Ki hajtja végre jobban a feladatokat, és így tovább.
Ezekről mind lemarad.
Mozgasd meg őket! Ez az, hadd futkározzanak!
És közte.
ARSENAL-MANCHESTER CITY EMIRATES STADION - 2022. JANUÁR 1.
Egy igazán pikáns összecsapással kezdődik az új év.
Az Arsenal az augusztusi meccsen öt-nullra kikapott,
amivel a csapat kieső pozícióba került.
De Mikel Arteta fiai azóta új erőre kaptak,
és immár abszolút reális esélyük van rá,
hogy visszatérhessenek a Bajnokok Ligájába.
Egymás mellett állunk.
Megbízunk egymásban.
Jól kell kezdeni az elejétől fogva, ez nagyon fontos.
Oda kell tenni magatokat, meg kell nyerni ezt a csatát.
Srácok! Álljunk össze!
Gyertek közelebb!
Gyertek!
Jól van, srácok.
Nagyon boldog új évet, fiúk!
Már jó pár napja nem találkoztunk,
és nem szeretnék elérzékenyülni.
De rájöttem, mennyire büszke és boldog vagyok,
amiért mindennap része vagytok az életemnek.
És nagyon sajnálom, hogy ma nem lehetek ott veletek,
mert ma kész háború vár ránk, és nagyon ott szeretnék lenni,
de rátapadok a képernyőre,
és azon keresztül fogok megtenni mindent,
hogy a lehető legtöbbet segítsek nektek.
Egy dolog, srácok: legyetek önmagatok!
Olyan meccset akarok, ahol végig a nyakukon vagytok.
Tessék kőkeményen odatenni magatokat!
Mindig a legutóbbi meccs járjon a fejetekben!
Három-nullánál, emberelőnyben sem álltak le.
Mahrez és Sterling semmi mást nem akart, csak megalázni titeket.
Basszatok oda nekik, fiúk!
Ma már egy teljesen más csapat vagyunk. Pörögjetek a kezdő sípszótól,
gondolkodjatok előre, cselekedjetek előre,
és játsszatok előre mindannyian!
Büszke vagyok rátok. Most irány a pálya, és húzzátok be ezt a meccset! Hajrá!
És kezdetét vette a mérkőzés.
A Manchester City járatja a labdát.
De Bruyne Sterlinghez a tizenhatoson belül.
Remek szerelés Gabrieltől.
Látszik Gabrielen, hogy elszánt, nagyon odateszi magát.
A bal oldalon támad az Arsenal, zseniális labdaátvétel Martinellitől.
Nincs sok csapattárs a közelében, de megjátssza Lacazette-et.
Odegaard helyzetbe kerülhet, de kisodródik.
A norvég elesik, büntetőt reklamálva.
Nincs büntető.
Régóta nem láttam ilyen jól játszani az Arsenalt.
Tierney a bal oldalon.
Lacazette és Saka várja középen. Saka lő! És Saka betalál!
Hát, a Manchester City biztos nem így képzelte el
az új év első napját.
Arsenal-Manchester City 1:0.
Valaki most biztos fel-alá ugrál örömében a lakásán.
És a közönség felállva tapsol az első félidő lefújását követően.
Hihetetlen, hogy ezt mondom, de bajban a Man City.
Szép volt, srácok! Végig mezőnyfölényben próbálnak játszani,
a bal oldalunkat akarják megbontani, ez a tervük.
Gabi, nem állhatsz itt,
mert a kapusuk meg tudja játszani a labdát,
amire figyelned kell. Utána mehetünk előre.
Ha olyan pozícióba kerültök, ami számotokra nem megszokott,
le kell faultolni őket.
Nagyszerűen csináljátok, kifelé szorítjátok őket,
nagyon meggyőző a teljesítményetek. Így tovább!
Nehéz lesz a második félidő. Ezt a játékot kell folytatnunk.
Csak így tovább! Hajrá!
Elkezdődött a második félidő.
Bernardo Silva a tizenhatoson belül Granit Xhaka mellett, és elesik.
Granit Xhaka tombol a dühtől. Szerinte a portugál csak eljátszotta.
Nézzük a VAR felvételét!
És a játékvezető megadja a büntetőt!
Rijad Mahrez Aaron Ramsdale-lel szemben.
Mahrez kilövi a jobb sarkot,
és ezzel kiegyenlít a címvédő.
-Paprikás a hangulat! -Gabriel reklamál.
Minden bizonnyal a reklamálásért kapta a sárga lapot.
Átfejeli a kapus fölött,
de Aké kirúgja a gólvonalról,
és Martinelli fölé vágja!
Szinte az üres kapuba kellett volna bepasszolnia.
Nincs megállás a meccsen.
Újabb sárga lap.
Ez már a második, és ez így piros lesz.
Megfogyatkozik az Arsenal.
Remélem, nincs kávéspohár Mikel Arteta kezében.
-Jobb már? -Ja.
Gabi, ha érdekel a meccs, a doki szobájában tudod nézni.
-Kibaszott spori! -Tudom, haver, tudom.
Röhej. Tudom, haver.
Kurva életbe!
Az Arsenal szervezetten, koncentráltan védekezik.
Aaron Ramsdale-nek nem igazán volt dolga
a kiállítás óta. Thomas Partey szereli Sterlinget.
Hat perc hosszabbítást kell kihúznia emberhátrányban az Arsenalnak.
De Bruyne a tizenhatoson belülre, Ben White megcsúsztatja.
Laporte továbbteszi.
És Rodri berúgja!
A hosszabbításban dönti el a mérkőzést!
Úgy tűnik, hogy a Manchester City végül mind a három pontot elviszi.
Arsenal-Manchester City 1:2.
Csak elképzelni tudom, mi járhat most Mikel Arteta fejében.
Fel a fejjel, Gabi!
A sok idióta nem tudja, miről szól a futball.
Lassítva minden faultnak tűnik.
Nem fújta volna be, de a kibaszott VAR miatt mégis befújta.
Kibaszott szabályok!
Figyelem, srácok!
Fiúk, látom, mennyire dühösek vagytok, és én totál mellettetek állok,
ami a történteket illeti, a bíró döntéseit meg minden egyebet.
De én csak pozitívat tudok mondani a teljesítményetekről.
Így játszani a világ legjobb csapata ellen.
Ez kétségkívül óriási dolog.
Az eredmény nem tükrözi a teljesítményt.
És be kell látnunk, hogy bár teljesen más kikapni,
a legfontosabb pillanatokban, amikor nálunk volt a momentum,
kiengedtük a kezünkből.
És ha ez ilyen csapatok ellen megtörténik,
akkor azért megbüntetnek. De egyébként
maga a játék, az a bátorság,
az agresszív letámadások.
Fel a fejjel, mert egyik csapattól sem láttam ilyet a szezon során.
Nagyon szép volt!
Ilyen egyszerűen nincs!
Hihetetlen!
A KÖVETKEZŐ RÉSZBEN...
Elkezdődött a januári átigazolási időszak, és máris pletykák áradatát hallani.
Beadja középre!
És Lewis Grabban betalál!
Ha elveszítek egy párharcot, felhúzom magam!
Ha három a háromban veszítek, felhúzom magam!
Mert kurvára ez az alap.
De idejöttünk, és kurvára vesztettünk!
Ez kurva gyenge volt, fiúk!
Megvan, hogy Barcelonába ment?
-Ki? -Auba.
Komolyan?
KÜLÖN KÖSZÖNET AZ ARSENAL JÁTÉKOSAINAK, EDZŐINEK ÉS SZAKMAI STÁBJÁNAK
A feliratot fordította: Tulik Dániel
Kreatív supervisor Varga Attila